#### สัญญาเลขที่ ศก (ส.)๐๐๑ /๒๕๖๐

**สัญญาซื้อขาย**

**เฟอร์นิเจอร์สำนักงาน ยี่ห้อ Modernform จำนวน ๑๐ รายการ**

 สัญญาฉบับนี้ทำขึ้น ณ บริษัท วิทยุการบินแห่งประเทศไทย จำกัด เลขที่ ๑๐๒ ซอยงามดูพลี ถนนพระราม ๔ แขวงทุ่งมหาเมฆ เขตสาทร กรุงเทพมหานคร ๑๐๑๒๐ เมื่อวันที่ ๗ กันยายน ๒๕๖๐ ระหว่าง บริษัท วิทยุการบินแห่งประเทศไทย จำกัด โดยนายสินชัย ฉายรัศมี ผู้อำนวยการฝ่ายบริหารศูนย์ควบคุมจราจรทางอากาศเขตสนามบินกรุงเทพ ผู้รับมอบอำนาจตามประกาศ บริษัท วิทยุการบินแห่งประเทศไทย จำกัด เลขที่ ปก ๑๒๓/๒๕๖๐ ลงวันที่ ๒๙ สิงหาคม ๒๕๖๐ ซึ่งต่อไปในสัญญานี้เรียกว่า “ผู้ซื้อ” ฝ่ายหนึ่ง กับบริษัท โมเดอร์นฟอร์มกรุ๊ป จำกัด (มหาชน) ซึ่งจดทะเบียนเป็นนิติบุคคลประเภทบริษัทมหาชนจำกัด ณ สำนักงานทะเบียนหุ้นส่วนบริษัทกรุงเทพมหานคร กรมพัฒนาธุรกิจการค้า กระทรวงพาณิชย์ ทะเบียนเลขที่ ๐๑๐๗๕๓๖๐๐๐๙๔๓ เมื่อวันที่ ๑ กันยายน ๒๕๓๖ มีสำนักงานแห่งใหญ่ ตั้งอยู่เลขที่ ๖๙๙ ถนนศรีนครินทร์ แขวงสวนหลวง เขตสวนหลวง กรุงเทพมหานคร โดยนางปาณิศา ถมมาลา ผู้มีอำนาจลงนามผูกพันนิติบุคคล ปรากฏตามหนังสือมอบอำนาจลงวันที่ ๔ กันยายน ๒๕๖๐ ประกอบหนังสือรับรอง ที่ สจ. ๕ ๐๐๑๔๕๗ ซึ่งกรมพัฒนาธุรกิจการค้า กระทรวงพาณิชย์ ออกให้เมื่อวันที่ ๒๕ กรกฎาคม ๒๕๖๐ แนบท้ายสัญญานี้ ซึ่งต่อไปในสัญญานี้เรียกว่า “ผู้ขาย” อีกฝ่ายหนึ่ง

คู่สัญญาได้ตกลงกัน มีข้อความดังต่อไปนี้

 **ข้อ ๑. ข้อตกลงซื้อขาย**

 **ผู้ซื้อตกลงซื้อและผู้ขายตกลงขาย**เฟอร์นิเจอร์สำนักงาน ยี่ห้อ Modernform จำนวน ๑๐ รายการ **โดยมีรายละเอียดดังนี้**

|  |  |  |  |
| --- | --- | --- | --- |
| รายการ | จำนวน | ราคา/หน่วย(บาท) | จำนวนเงินรวม VAT (บาท) |
| **ATC Complex ท่าอากาศยานสุวรรณภูมิ**๑. ตู้เอกสาร ๒. โต๊ะทำงาน Watch Supervisor ๓. เก้าอี้ทำงาน Watch Supervisor๔. ตู้เอกสาร Watch Supervisor ๕. ตู้เอกสาร ๖. โต๊ะกลาง ๗. โซฟา แบบ ๓ ที่นั่ง  | ๑ ชุด๒ ชุด๒ ชุด๑ ชุด๑ ชุด ๒ ชุด๒ ชุด | ๑๑,๙๘๔.๐๐๒๔,๘๒๔.๐๐๒๑,๔๐๐.๐๐๒๑,๔๐๐.๐๐๒๑,๔๐๐.๐๐๑๗,๑๒๐.๐๐๔๑,๐๘๘.๐๐ | ๑๑,๙๘๔.๐๐๔๙,๖๔๘.๐๐๔๒,๘๐๐.๐๐๒๑,๔๐๐.๐๐๒๑,๔๐๐.๐๐๓๔,๒๔๐.๐๐๘๒,๑๗๖.๐๐ |
| **หอบังคับการบินดอนเมือง (ใหม่)**๘. ตู้เอกสาร ๙. โต๊ะกลาง ๑๐. โซฟา แบบ ๘ ที่นั่ง  | ๑ ชุด๑ ชุด๑ ชุด | ๒๑,๔๐๐.๐๐๑๗,๑๒๐.๐๐๘๕,๖๐๐.๐๐ | ๒๑,๔๐๐.๐๐๑๗,๑๒๐.๐๐๘๕,๖๐๐.๐๐ |
| **รวมเป็นเงินทั้งสิ้น (ราคารวมภาษีมูลค่าเพิ่ม)** | ๓๘๗,๗๖๘.๐๐ |

๒/เป็นจำนวน...

- ๒ -

เป็นจำนวนเงินรวมทั้งสิ้น ๓๘๗,๗๖๘ บาท (สามแสนแปดหมื่นเจ็ดพันเจ็ดร้อยหกสิบแปดบาทถ้วน) ซึ่งได้รวมภาษีมูลค่าเพิ่มตลอดจนภาษีอากรอื่น ๆ และค่าใช้จ่ายทั้งปวงด้วยแล้ว

 ผู้ขายรับรองว่าสิ่งของที่ขายให้ตามสัญญานี้เป็นของแท้ ของใหม่ ไม่เคยใช้งานมาก่อน ไม่เป็นของเก่าเก็บ และมีคุณภาพและคุณสมบัติไม่ต่ำกว่าที่กำหนดไว้ในเอกสารแนบท้ายสัญญา ในกรณีที่เป็นการซื้อสิ่งของซึ่งจะต้องมีการตรวจทดลอง ผู้ขายรับรองว่าเมื่อตรวจทดลองแล้ว ต้องมีคุณภาพและคุณสมบัติไม่ต่ำกว่าที่กำหนดไว้ด้วย

 **ข้อ ๒. เอกสารอันเป็นส่วนหนึ่งของสัญญา**

 เอกสารแนบท้ายสัญญาดังต่อไปนี้ ให้ถือเป็นส่วนหนึ่งของสัญญานี้

 ๒.๑ ใบเสนอราคา ลงวันที่ ๘ สิงหาคม ๒๕๖๐ จำนวน ๒ หน้า

 ๒.๒ หนังสือรับรอง ลงวันที่ ๒๖ กรกฎาคม ๒๕๖๐ จำนวน ๗ หน้า

 ๒.๓ หนังสือมอบอำนาจ ลงวันที่ ๔ กันยายน ๒๕๖๐ จำนวน ๑ หน้า

 ๒.๔ รูปแบบและรายละเอียดคุณลักษณะ จำนวน ๑๐ หน้า

 ความใดในเอกสารแนบท้ายสัญญาที่ขัดแย้งกับข้อความในสัญญานี้ให้ใช้ข้อความในสัญญานี้บังคับ และกรณีที่เอกสารแนบท้ายสัญญาขัดแย้งกันเอง ผู้ขายจะต้องปฏิบัติตาม
คำวินิจฉัยของผู้ซื้อ

 **ข้อ ๓. การส่งมอบ**

 ผู้ขายจะส่งมอบสิ่งของที่ซื้อขายพร้อมจัดส่งให้แก่ผู้ซื้อ ณ บริษัท วิทยุการบินแห่งประเทศไทย จำกัด (หอบังคับการบินดอนเมืองใหม่ ท่าอากาศยานดอนเมือง และ ATC Complex ท่าอากาศยานสุวรรณภูมิ) โดยส่งมอบของ**ภายในวันที่ ๓๐ กันยายน ๒๕๖๐** ให้ถูกต้องและครบถ้วนตามที่กำหนดไว้ใน ข้อ ๑. แห่งสัญญานี้พร้อมทั้งหีบห่อและเครื่องรัดพันผูกให้เรียบร้อย

 การส่งมอบสิ่งของตามสัญญานี้ไม่ว่าจะเป็นการส่งมอบเพียงครั้งเดียว หรือหลายครั้ง ผู้ขายจะต้องแจ้งกำหนดเวลาส่งมอบแต่ละครั้ง โดยทำเป็นหนังสือนำไปยื่นต่อผู้ซื้อ ณ ฝ่ายบริหารศูนย์ควบคุมจราจรทางอากาศเขตสนามบินกรุงเทพ บริษัท วิทยุการบินแห่งประเทศไทย จำกัด ท่าอากาศยานสุวรรณภูมิ ในเวลาราชการก่อนวันส่งมอบไม่น้อยกว่า ๓ วันทำการ

 **ข้อ ๔. การใช้เรือไทย**

 ถ้าสิ่งของที่จะส่งมอบให้แก่ผู้ซื้อตามสัญญานี้เป็นสิ่งของที่ผู้ขายจะต้องสั่ง หรือนำเข้ามาจากต่างประเทศ และสิ่งของนั้นต้องนำเข้ามาโดยทางเรือในเส้นทางเดินเรือที่มีเรือไทยเดินอยู่และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนดผู้ขายต้องจัดการให้สิ่งของดังกล่าวบรรทุกโดยเรือไทยหรือเรือที่มีสิทธิเช่นเดียวกับเรือไทยจากต่างประเทศมายังประเทศไทยเว้นแต่จะได้รับอนุญาตจากกรมเจ้าท่าก่อนบรรทุกของนั้นลงเรืออื่นที่มิใช่เรือไทย หรือเป็นของที่รัฐมนตรีว่าการกระทรวงคมนาคมประกาศ ยกเว้นให้บรรทุกโดยเรืออื่นได้ทั้งนี้ไม่ว่าการสั่ง หรือสั่งซื้อสิ่งของดังกล่าวจากต่างประเทศจะเป็นแบบ เอฟโอบี ซีเอฟอาร์ ซีไอเอฟหรือแบบอื่นใด

 ในการส่งมอบสิ่งของตามสัญญาให้แก่ผู้ซื้อ ถ้าสิ่งของนั้นเป็นสิ่งของตามวรรคหนึ่งผู้ขายจะต้องส่งมอบใบตราส่ง (BILL OF LADING) หรือสำเนาใบตราส่งสำหรับของนั้น ซึ่งแสดงว่าได้บรรทุกมาโดยเรือไทยหรือเรือที่มีสิทธิเช่นเดียวกับเรือไทยให้แก่ผู้ซื้อพร้อมกับการส่งมอบสิ่งของด้วย

๓/ในกรณี...

- ๓ -

 ในกรณีที่สิ่งของดังกล่าวไม่ได้บรรทุกจากต่างประเทศมายังประเทศไทยโดยเรือไทยหรือเรือที่มีสิทธิเช่นเดียวกับเรือไทยผู้ขายต้องส่งมอบหลักฐานซึ่งแสดงว่าได้รับอนุญาตจากกรมเจ้าท่าให้บรรทุกของโดยเรืออื่นได้หรือหลังฐานซึ่งแสดงว่าได้ชำระค่าธรรมเนียมพิเศษเนื่องจากไม่บรรทุกของโดยเรือไทยตามกฎหมายว่าด้วยการส่งเสริมการพาณิชยนาวีแล้วอย่างใดอย่างหนึ่งแก่ผู้ซื้อด้วย

 ในกรณีที่ผู้ขายไม่ส่งมอบหลักฐานอย่างหนึ่งอย่างใดดังกล่าวในสองวรรคข้างต้นให้แก่ผู้ซื้อแต่จะขอส่งมอบสิ่งของดังกล่าวให้แก่ผู้ซื้อก่อนโดยยังไม่รับชำระเงินค่าสิ่งของผู้ซื้อมีสิทธิรับสิ่งของดังกล่าวไว้ก่อนและชำระเงินค่าสิ่งของเมื่อผู้ขายได้ปฏิบัติถูกต้องครบถ้วนดังกล่าวแล้วได้

 **ข้อ ๕. การตรวจรับ**

 เมื่อผู้ซื้อได้ตรวจรับสิ่งของที่ส่งมอบ และเห็นว่าถูกต้องครบถ้วนตามสัญญาแล้ว ผู้ซื้อจะออกหลักฐานการรับมอบไว้ เพื่อเป็นหลักฐานประกอบการขอรับเงินค่าสิ่งของนั้น ถ้าผลของการตรวจรับปรากฎว่าสิ่งของที่ผู้ขายส่งมอบไม่ตรงตามสัญญาข้อ ๑. ผู้ซื้อทรงไว้ซึ่งสิทธิที่จะไม่รับสิ่งของนั้น ในกรณีเช่นว่านี้ผู้ขายต้องรีบนำสิ่งของนั้นกลับคืนโดยเร็วที่สุดเท่าที่จะทำได้ และนำสิ่งของมาส่งมอบให้ใหม่หรือต้องทำการแก้ไขให้ถูกต้องตามสัญญาด้วยค่าใช้จ่ายของผู้ขายเอง และระยะเวลาที่เสียไปเพราะเหตุดังกล่าวผู้ขายจะนำมาอ้างเป็นเหตุขอขยายเวลาทำการตามสัญญาหรือของดหรือลดค่าปรับไม่ได้

 **ข้อ ๖. การชำระเงิน**

 ผู้ซื้อตกลงชำระเงินค่าสิ่งของตามข้อ ๑. ให้แก่ผู้ขาย เมื่อผู้ซื้อได้รับมอบสิ่งของตามข้อ ๕. ไว้โดยครบถ้วนแล้ว และคณะกรรมการตรวจรับได้ทำการตรวจรับเรียบร้อยแล้ว

 **ข้อ ๗. การรับประกันความชำรุดบกพร่อง**

 ผู้ขายยอมรับประกันความชำรุดบกพร่องหรือขัดข้องของสิ่งของตามสัญญานี้เป็นเวลา ๑ ปี (หนึ่งปี) นับจากวันที่ผู้ซื้อได้รับสิ่งของ โดยภายในกำหนดเวลาดังกล่าว หากสิ่งของตามสัญญานี้เกิดชำรุดบกพร่อง หรือขัดข้องอันเนื่องจากการใช้งานปกติ ผู้ขายจะต้องจัดการซ่อมแซมหรือแก้ไขให้อยู่ในสภาพที่ใช้การได้ดีดังเดิมภายใน ๑๕ วัน นับแต่วันที่ได้รับแจ้งจากผู้ซื้อ โดยไม่คิดค่าใช้จ่ายใด ๆ ทั้งสิ้น

 **ข้อ ๘. หลักประกันการปฏิบัติตามสัญญา**

 ในขณะทำสัญญานี้ผู้ขายได้นำหลักประกันเป็นหนังสือค้ำประกันสัญญาของธนาคารยูโอบี จำกัด (มหาชน) เลขที่ ๒๒๑๕๐๐๓๑๐๐ ลงวันที่ ๖ กันยายน ๒๕๖๐ **เป็นจำนวนเงิน ๑๙,๓๘๙.๐๐ บาท** ซึ่งเท่ากับร้อยละ ๕ (5%) ของราคาทั้งหมดตามสัญญามามอบให้แก่ผู้ซื้อเพื่อเป็นหลักประกันการปฏิบัติตามสัญญานี้

 หลักประกันที่ผู้ขายนำมามอบไว้ตามวรรคหนึ่ง ผู้ซื้อจะคืนให้เมื่อผู้ขายพ้นจากข้อผูกพันตามสัญญานี้แล้ว

 หากมีพระราชบัญญัติแก้ไขเพิ่มเติมประมวลกฎหมายแพ่งและพาณิชย์ฉบับใหม่ที่แก้ไขเปลี่ยนแปลงเกี่ยวกับเรื่องค้ำประกันมีผลใช้บังคับ ผู้ขายจะต้องนำหนังสือค้ำประกันสัญญาฉบับใหม่ที่มีเงื่อนไขสอดคล้องกับบทบัญญัติใหม่ของกฎหมายตามแบบที่คณะกรรมการว่าด้วยการพัสดุ (กวพ.) จะได้กำหนดต่อไปนั้น มาวางเป็นหลักประกันแทนฉบับเดิมภายใน ๑๕ วัน นับแต่วันที่ได้รับแจ้งเป็นหนังสือจากผู้ซื้อ

๔/ข้อ ๙. ...

- ๔ -

 **ข้อ ๙. การบอกเลิกสัญญา**

 เมื่อครบกำหนดส่งมอบสิ่งของตามสัญญานี้แล้ว ถ้าผู้ขายไม่ส่งมอบสิ่งของที่ตกลงขายให้แก่ผู้ซื้อหรือส่งมอบไม่ถูกต้องหรือไม่ครบจำนวน ผู้ซื้อมีสิทธิบอกเลิกสัญญาทั้งหมดหรือบางส่วนได้

 ในกรณีที่ผู้ซื้อใช้สิทธิบอกเลิกสัญญาผู้ซื้อมีสิทธิริบหลักประกัน หรือเรียกร้องจากธนาคารผู้ออกหนังสือค้ำประกันตามสัญญาข้อ ๘. เป็นจำนวนเงินทั้งหมดหรือแต่บางส่วนก็ได้แล้วแต่ผู้ซื้อจะเห็นสมควร และถ้าผู้ซื้อจัดซื้อสิ่งของจากบุคคลอื่นเต็มจำนวนหรือเฉพาะจำนวนที่ขาดส่งแล้วแต่กรณี

ภายในกำหนด ๑ (หนึ่ง) เดือน นับแต่วันที่ผู้ซื้อบอกเลิกสัญญา ผู้ขายจะต้องชดใช้ราคาที่เพิ่มจากราคาที่กำหนดไว้ในสัญญานี้ด้วย

**ข้อ ๑๐. ค่าปรับ**

 ในกรณีที่ผู้ซื้อมิได้ใช้สิทธิบอกเลิกสัญญาตามสัญญาข้อ ๙. ผู้ขายจะต้องชำระค่าปรับให้ผู้ซื้อเป็นรายวันในอัตราร้อยละ ๐.๒ (0.2%) ของราคาสิ่งของที่ยังไม่ได้รับมอบ
นับแต่วันถัดจากวันครบกำหนดตามสัญญาจนถึงวันที่ผู้ขายได้นำสิ่งของมาส่งมอบให้แก่ผู้ซื้อจนถูกต้องครบถ้วน

 การคิดค่าปรับในกรณีสิ่งของที่ตกลงซื้อขายประกอบเป็นชุดแต่ผู้ขายส่งมอบเพียงบางส่วนหรือขาดส่วนประกอบส่วนหนึ่งส่วนใดไปทำให้ไม่สามารถใช้การได้โดยสมบูรณ์ให้ถือว่ายังไม่ได้ส่งมอบสิ่งของนั้นเลย และให้คิดค่าปรับจากราคาสิ่งของเต็มทั้งชุด

 ในระหว่างที่ผู้ซื้อยังมิได้ใช้สิทธิบอกเลิกสัญญานั้น หากผู้ซื้อเห็นว่าผู้ขายไม่อาจปฏิบัติตามสัญญาต่อไปได้ ผู้ซื้อจะใช้สิทธิบอกเลิกสัญญาและริบหลักประกัน หรือเรียกร้องจากธนาคารผู้ออกหนังสือค้ำประกันสัญญาข้อ ๘. กับเรียกร้องให้ชดใช้ราคาที่เพิ่มขึ้นตามที่กำหนดไว้ในสัญญาข้อ ๙. วรรคสองก็ได้ และถ้าผู้ซื้อได้แจ้งข้อเรียกร้องให้ชำระค่าปรับไปยังผู้ขายเมื่อครบกำหนดส่งมอบแล้วผู้ซื้อมีสิทธิที่จะปรับผู้ขายจนถึงวันบอกเลิกสัญญาได้อีกด้วย

**ข้อ ๑๑. การรับผิดชดใช้ค่าเสียหาย**

 ถ้าผู้ขายไม่ปฏิบัติตามสัญญาข้อหนึ่งข้อใดด้วยเหตุใด ๆ ก็ตาม จนเป็นเหตุให้เกิดความเสียหายแก่ผู้ซื้อแล้ว ผู้ขายต้องชดใช้ค่าเสียหายให้แก่ผู้ซื้อโดยสิ้นเชิงภายในกำหนด ๓๐ วัน นับแต่วันที่ได้รับแจ้งจากผู้ซื้อ

 **ข้อ ๑๒. การขอขยายเวลาส่งมอบ**

 ในกรณีที่มีเหตุสุดวิสัยหรือเหตุใด ๆ อันเนื่องมาจากความผิดหรือความบกพร่องของฝ่ายผู้ซื้อ หรือพฤติการณ์อันหนึ่งอันใดที่ผู้ขายไม่ต้องรับผิดชอบตามกฎหมายเป็นเหตุให้ผู้ขายไม่สามารถส่งมอบสิ่งของตามเงื่อนไขและกำหนดเวลาแห่งสัญญานี้ได้ ผู้ขายมีสิทธิบอกขยายเวลาทำการตามสัญญาหรือของดหรือลดค่าปรับได้ โดยจะต้องแจ้งเหตุหรือพฤติการณ์ดังกล่าวพร้อมหลักฐานเป็นหนังสือให้ผู้ซื้อทราบไปภายใน ๑๕ วันนับแต่วันที่เหตุนั้นสิ้นสุดลง

 ถ้าผู้ขายไม่ปฏิบัติให้เป็นไปตามความในวรรคหนึ่งให้ถือว่าผู้ขายสละสิทธิ์เรียกร้องในการที่จะขอขยายเวลาทำการตามสัญญาหรือของดหรือลดค่าปรับโดยไม่มีเงื่อนไขใด ๆ ทั้งสิ้น เว้นแต่กรณีเหตุเกิดจากความผิดหรือความบกพร่องของฝ่ายผู้ซื้อ ซึ่งมีหลักฐานชัดแจ้งหรือ ผู้ซื้อทราบดีอยู่แล้วตั้งแต่ต้น

๕/การขยาย...

- ๕ -

 การขยายเวลาทำการตามสัญญา หรือของด หรือลดค่าปรับตามวรรคหนึ่งอยู่ในดุลพินิจของผู้ซื้อที่จะพิจารณา

 หากมีพระราชบัญญัติแก้ไขเพิ่มเติมประมวลกฎหมายแพ่งและพาณิชย์ฉบับใหม่ที่แก้ไขเปลี่ยนแปลงเกี่ยวกับเรื่องค้ำประกันมีผลใช้บังคับ ผู้ขายจะต้องนำหนังสือค้ำประกันสัญญาฉบับใหม่ที่มีเงื่อนไขสอดคล้องกับบทบัญญัติ

 สัญญานี้ทำขึ้นสองฉบับ มีข้อความถูกต้องตรงกัน คู่สัญญาได้อ่านเข้าใจข้อความโดยละเอียดตลอดแล้ว จึงได้ลงลายมือชื่อพร้อมทั้งประทับตรา (ถ้ามี) ไว้เป็นสำคัญต่อหน้าพยานและคู่สัญญาต่างยึดถือไว้ฝ่ายละฉบับ

ลงชื่อ.................................................................ผู้ซื้อ

 (นายสินชัย ฉายรัศมี)

 ลงชื่อ.................................................................ผู้ขาย

 (นางปาณิศา ถมมาลา )

 ลงชื่อ.................................................................พยาน

 (นางรรินทรทิพย์ แสงสุพรรณ)

 ลงชื่อ..................................................................พยาน

 (นางสาวปัทมา เกตุเลขา)

บริษัท วิทยุการบินแห่งประเทศไทย จำกัด

**กองการพัสดุ** กรกฎาคม ๒๕๖๐

เรื่อง ลงนามสัญญาซื้อขาย

เรียน ผกพ.บท.

อ้างถึง รายงานพิจารณาผลการจัดซื้อเฟอร์นิเจอร์สำนักงาน ยี่ห้อ Practika จำนวน ๑๗ รายการ

 เลขที่ ผก.ศป/ทป ๕๘๔/๒๕๖๐ ลงวันที่ ๑๖ มิถุนายน ๒๕๖๐

สิ่งที่ส่งมาด้วย สัญญาซื้อขายเลขที่ ๑๑๙/๒๕๖๐ จำนวน ๒ ฉบับ

 ตามหนังสือที่อ้างถึงได้รับอนุมัติโดย ฝบท. เมื่อวันที่ ๒๑ มิถุนายน ๒๕๖๐ ให้จัดซื้อเฟอร์นิเจอร์สำนักงาน ยี่ห้อ Practika จำนวน ๑๗ รายการ โดยวิธีพิเศษ ความละเอียดแจ้งแล้ว นั้น

 บัดนี้ กระผมได้ดำเนินการจัดทำสัญญาซื้อเฟอร์นิเจอร์ดังกล่าวเรียบร้อยแล้ว จากบริษัท แพรคติก้า จำกัด **ในราคารวม**เป็นเงินภาษีมูลค่าเพิ่มทั้งสิ้น ๘๓๗,๒๖๗.๒๕ บาท ตามสัญญาซื้อขายเลขที่ ๑๑๙/๒๕๖๐ โดยมีกำหนดส่งมอบไม่เกิน ๔๕ วัน นับถัดจากวันลงนามในสัญญาซื้อขาย

 จึงเรียนมาเพื่อโปรดพิจารณาลงนามในสัญญา จำนวน ๒ ฉบับ

 (นายกิตติศักดิ์ สิริธนาคม)

 ผู้ช่วยผู้จัดการงานพัสดุ

กองการพัสดุ

โทรศัพท์ ๘๒๖๙ (กิตติศักดิ์)

โทรสาร ๙๓๓๘